‘সিকান্দার’-এ সলমন নেবেন ১২০কোটি, রাশমিকা কত!

ওয়েব ডেস্ক: বলিউডের মোস্ট এলিজেবল ব্যাচেলার সলমন খান(Bollywood most wanted bachelor Salman Khan) ‘সিকান্দার'(Sikandar) ছবিটি করার জন্য বিশেষ করে তার শারীরিক পরিবর্তন এনেছেন শরীরচর্চার মাধ্যমে। আর এই ছবিতে সলমন এর বিপরীতে থাকবেন তার চেয়ে ৩০ বছরের ছোট ‘পুষ্পা'(Pushpa) খ্যাত দক্ষিণী তারকা রাশ্মিকা মান্দানা(Rashmika Mandana)। সলমন খানকে তার সঙ্গে পর্দায় রোমান্স করতে দেখা যাবে। ছবিটি পরিচালনা করছেন এ আর মুরুগাদোস। জানা যাচ্ছে ছবিটির প্রধান চরিত্রে থাকা সলমন খান নাকি এই ছবির জন্য আকাশছোঁয়া পারিশ্রমিক নিচ্ছেন। সেখানে রশ্মিকার পারিশ্রমিক তুলনায় অনেক অনেক কম।
এই ছবিরই ফাইটিং সিকোয়েন্সের শুটিংয়ের সময় ভাইজান(Bhaijan) পাঁজরের চোট পেয়েছেন। কিন্তু কোনোভাবেই তিনি শুটিং থামিয়ে রাখেননি। অন্যদিকে লরেন্স বিষ্ণোয়ের কাছ থেকে একের পর এক হত্যার হুমকি শুনতে হচ্ছে সলমনকে।

আরও পড়ুন: আইনি গেরোয় শাহরুখ, অজয়, টাইগার!

যাইহোক এই ছবির শুরু থেকেই কানাঘুষ ও শোনা যাচ্ছিল যে সলমন পারিশ্রমিক হিসেবে ১০০ কোটি টাকা নেবেন এই ছবি থেকে। একটি সূত্র সংবাদ মাধ্যমকে এই খবর অনেকটা নিশ্চিত করে জানিয়েছে যে বলিউডের ভাইজান প্রায় ১২০ কোটি টাকা পারিশ্রমিক নিচ্ছেন। অন্যদিকে নায়িকার চরিত্রে অভিনয় করে রাস্মিকা নাকি ৫ কোটি টাকা পারিশ্রমিক পাচ্ছেন। তার সর্বশেষ দুটি ছবি ‘পুষ্পা ২’ ও ‘ছাবা’ বক্সঅফিসে যথেষ্ট আলোড়ন ফেলেছে।

সলমনের ‘সিকান্দার’ ছবি নিয়ে বিনোদন জগতে নানান খবর উড়ে বেড়াচ্ছে। ঈদে সালমানের ছবি মানে দর্শক ভক্তদের অন্য ধরনের উন্মাদনা। এখনই যেন সেই উন্মাদনার ঝড় বইতে শুরু করেছে। মুফতি আগেই নাকি এই ছবি ইতিমধ্যেই ১৬৫ কোটি টাকা আয় করে ফেলেছে। ডিজিটাল রাইটস অর্থাৎ ওটিটি রিলিজ এবং স্যাটেলাইট রিলিজ অর্থাৎ টিভি প্রিমিয়ার ও গানের রাইটসের জন্য ১৬৫ কোটি টাকার চুক্তি স্বাক্ষর করেছেন ছবির নির্মাতারা।

সলমনের এই ছবির স্ট্রিমিং রাইটসের জন্য ‘নেটফ্লেক্স'(Netflix) ৮৫ কোটি টাকা দিয়েছে। এমনকি যদি ছবিটি বক্স অফিস থেকে ৩৫০ কোটি টাকা আয় করে তবে ওই ওটিটি রাইটসের দর বেড়ে হয়ে যাবে ১০০ কোটি।
এই ছবি প্রযোজনা করছেন সালমানের অত্যন্ত কাছের বন্ধু সাজিদ নাদিয়াদওয়ালা(Sajid Nadiadwala)।এই মুহূর্তে ছবিটির শেষ স্লটের শুটিং চলছে মুম্বইতে। আগামী ঈদে মুক্তি পাবে সলমনের ‘সিকান্দার’।